এদিকে কুমিল্লার চৌদ্দগ্রামে গাড়িতে পেট্রলবোমা মেরে মানুষ হত্যার ঘটনায় হত্যার অভিযোগে করা একটি মামলায় ও কাভার্ড ভ্যানে অগ্নিসংযোগের ঘটনায় বিশেষ ক্ষমতা আইনে করা একটি মামলায় গত ২৮ মে হাইকোর্ট তার ছয় মাসের জামিন মঞ্জুর করেন। একই সঙ্গে এ দুটি মামলায় তাকে কেন স্থায়ী জামিন দেওয়া হবে না তা জানতে চেয়ে রুল জারি করেন। এর পর সরকারপক্ষ আবেদন জানালে গত ২৬ জুন আপিল বিভাগ বিশেষ ক্ষমতা আইনের মামলায় দেওয়া জামিন বহাল রাখেন। তবে এই আদেশের অনুলিপি হাতে পাওয়ার সাত দিনের মধ্যে এ মামলায় খালেদা জিয়ার করা জামিন আবেদনের গ্রহণযোগ্যতার বিষয়টি নিষ্পত্তির নির্দেশ দেওয়া হয়।